b'\n_START_ARTICLE_\nSistema ng mga Palya ng Lambak ng Marikina\n_START_PARAGRAPH_\nAng Sistema ng mga Palya ng Lambak ng Marikina (West Valley Fault System) ay isang sistema ng mga palyang rumbong dekstral (dextral strike-slip fault) sa Pilipinas. Ito ay isang biyolenteng palya na matatagpuan sa bahagi ng Kalakhang Maynila na matatagpuan sa Lungsod ng Marikina. Ito ay naguugnay simula sa Dingalan, Aurora at hihinto sa Angat, Bulacan at ito ay muling tatakbo sa mga karatig lungsod ng Kalakhang Maynila, kasama ang Marikina, Lungsod Quezon, Pasig, Pateros, Makati, Taguig at Muntinlupa, at ang mga karatig-lalawigan ng Bulacan, Kabite at Laguna.\n_START_SECTION_\nMga bahagi ng palya\n_START_PARAGRAPH_\nAng fault ay naglalaman ng dalawang pangunahing mga bahagi, kilala bilang Palya ng Kanlurang Lambak (WVF) at Palya ng Silangang Lambak (EVF).\n_START_SECTION_\nPalya ng Silangang Lambak\n_START_PARAGRAPH_\nAng bahagi sa silangan na kilala bilang Palya ng Silangang Lambak (EVF) ay gumagalaw sa isang oblique na galaw na dextral sa loob ng 10 kilometro. Katabi lamang ito ng Palya ng Kanlurang Lambak sa lalawigan ng Rizal. Dumadaan ito mula San Mateo hanggang Rodriguez.'